**E l ő t e r j e s z t é s**

Révfülöp Nagyközség Önkormányzata Polgármestere döntéséhez

2020. nyilvános ülésére

**Tárgy: Révfülöp Nagyközség Önkormányzat 2019. évi zárszámadásának elfogadása**

**Előkészítette:** Molnárné Vagányi Diána pénzügyi ügyintéző

 Jogszabállyal nem ellentétes

 Dr. Szabó Tímea

 jegyző

Tisztelt Képviselő-testület!

Az államháztartásról szóló 2011. évi CXCV. törvény értelmében a helyi önkormányzatoknak a tárgyévet követően költségvetési beszámolót kell készíteni.

Az államháztartásról szóló 2011. évi CXCV. törvény 87.§ alapján a vagyonról és a költségvetés végrehajtásáról a számviteli jogszabályok szerinti éves költségvetési beszámolót kell készíteni; valamint a költségvetés végrehajtásáról az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelően záró számadást (továbbiakban: zárszámadás) kell készíteni.

A törvény 91. § alapján:

 (1) A helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

(2) A zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:

*a)* a 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,

*b)* a helyi önkormányzat adósságának állományát lejárat, a Gst. 8. § (2) bekezdése szerinti adósságot keletkeztető ügyletek, bel- és külföldi irányú kötelezettségek szerinti bontásban,

*c)* a vagyonkimutatást, és

d)a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.

Az államháztartás számviteléről szóló 4/2013. (I.11.) Korm. rendelet 30. § rendelkezik az önkormányzat vagyonkimutatás készítéséről és annak tartalmáról.

A 368/2011. (XII.31.) Korm. rendelet 155. § (1) és (2) bekezdése alapján a költségvetési szerv pénzmaradványából az irányító szervet megillető rész számítását az irányító szerv határozza meg. A költségvetési szerv pénzmaradványát az irányító szerv a zárszámadási rendeletével egy időben állapítja meg.

A fenti jogszabályok figyelembevételével, Révfülöp Nagyközség Önkormányzatának 2019. évi gazdálkodásáról készített beszámolójával teljesíti törvényi kötelezettségét.

A Kormány a veszélyhelyzet kihirdetéséről szóló 40/2020. (III. 11.) Korm. rendeletével Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján veszélyhelyzetben a települési önkormányzat képviselő-testületének a feladat- és hatáskörét a polgármester gyakorolja.

A veszélyhelyzet során alkalmazandó egyes belügyi és közigazgatási tárgyú szabályokról szóló 85/2020. (IV. 5.) Korm. rendelet 17. § (3) bekezdése alapján (3) ha a helyi önkormányzat nem rendelkezik a 2019. költségvetési évre vonatkozó elfogadott és hatályos zárszámadási rendelettel, akkor a zárszámadási rendeletet úgy kell a helyi önkormányzatnak elfogadnia, hogy az legkésőbb a veszélyhelyzet megszűnését követő 30. napon hatályba lépjen.

Fenti rendelkezések alapján a zárszámadásról szóló önkormányzati rendelet megalkotására jogosult a polgármester.

**A 2019. évi önkormányzat feladatellátásának általános értékelése**

Révfülöp Nagyközség Önkormányzat Képviselő-testülete a 2019. évi költségvetését az 3/2019. (II.18.) számú rendeletével alkotta meg 568.429.161 Ft kiadási és bevételi fő összeggel. Év közben a költségvetés 125.116.712 Ft-tal módosult 693.545.873 Ft fő összegre.

Révfülöp Nagyközség Önkormányzata 2019. évben is törekedett a biztonságos működésre, a kötelező és önként vállalt feladatainak megfelelő szintű ellátására, folyamatos fejlesztés és likviditás megőrzésére. Az Önkormányzat folyamatosan finanszírozta az intézmények működését. Határidőben kifizette számláit, az előkészített beruházásai forráshiány miatt nem maradtak el.

Révfülöp Nagyközség Önkormányzat a megszűnt polgármesteri hivatali feladatokat a Kővágóörsi Közös Önkormányzati Hivatalhoz csatlakozva látja el, ahol 2019. évben 9 település feladatellátása történt.

Az óvoda működtetésére létrehozott társulás önálló jogi személyiségű társulássá alakult át, költségvetését a Társulási Tanács fogadja el. Az Önkormányzat költségvetésében a működéshez szükséges pénzeszközök átadása szerepel.

A szociális feladatokat a Balaton-Felvidéki Szociális, Gyermekjóléti és Háziorvosi Ügyeleti Szolgálat látja el, a házi segítségnyújtás, a szociális étkezés és a családsegítés feladatainak normatív támogatáson felüli kiadásaihoz létszám arányosan az Önkormányzat hozzájárulást fizetett 2019-ben is.

**Bevételi források és azok teljesítése**

Révfülöp Nagyközség Önkormányzata 2019. évben bevétele 693.426.383 Ft *(2.3.4. melléklet)* volt, melynek jelentős részét a működési bevételek tették ki.

**Működési célú támogatások államháztartáson belülről**

*Önkormányzatok működési támogatásai*

Helyi önkormányzat működésének általános támogatása 63.515.111 Ft

Települési önkormányzatok egyes köznevelési feladatainak támogatása 26.360.050 Ft

Települési önkormányzatok szociális, gyermekjóléti és

gyermekétkeztetési feladatainak támogatása 20.578.610 Ft

Települési önkormányzatok kulturális feladatainak támogatása 2.030.000 Ft

Működési célú központosított kiegészítő támogatások 8.227.510 Ft

*Működési célú támogatások államháztartáson belülről:*

Elkülönített állami pénzalap (közfoglalkoztatás) 2.179.947 Ft

NEAK támogatás védőnői szolgálathoz 4.776.300 Ft

Bethlen Gábor Alap 600.000 Ft

Balaton Fejlesztési Tanács 500.000 Ft

Központosított támogatásként lakossági víz és csatornaszolgáltatás támogatására 6.737.800 Ft-ot kapott az Önkormányzat, ami megállapodás alapján a DRV Zrt-nek tovább utalásra került.

Szociális tűzifa vásárlásra 1.489.710 Ft támogatásban részesült az Önkormányzat, amit az önerő kiegészítésével együtt 2019-ben felhasznált a tűzifa megvásárlására, ami a jogosultak részére kiosztásra került, a tűzifa számlák kiegyenlítésének pénzügyi teljesítése 2019-ben megtörtént.

**Felhalmozási célú támogatások**

A Belügyminisztérium az Önkormányzati feladatellátást szolgáló fejlesztések előirányzatából 12.453.569 Ft támogatást biztosított az Egészségház felújítására.

Az Emberi Erőforrások Minisztériuma által kiírt infrastruktúrális fejlesztés pályázatán a révfülöpi iskola felújítására 29.000.000 Ft-ot nyert az önkormányzat.

A TOP-1.1.3-15\_VE1-2016 Termelői Piac pályázat záró elszámolásaként 2.000.000 Ft került kifizetésre.

A Magyar Faluprogram keretében meghirdetett pályázatokon több esetben is nyert az Önkormányzat.

* Temető fejlesztésre 3.401.964 Ft
* Óvoda udvari eszközök 4.601.210 Ft
* Orvosi eszközök 2.979.772 Ft

**Közhatalmi bevételek**

A bevételek között a helyi adók és az átengedett központi adók jelennek meg. 2019. évben adómérték változás nem történt.

A közhatalmi bevételek jelentős részét az építményadó teszi 34 %-ban és az iparűzési adó 35 %-ban.

A tartózkodás után fizetett idegenforgalmi adó, a gépjárműadó és az iparűzési adó befizetés teljesítése jelentősen növekedett az eredeti előirányzathoz képest.

**Működési bevételek**

2019. évben az Önkormányzat működési bevételeit 99,7 %-ra teljesítette a módosított előirányzathoz képest. Az Önkormányzat lakásainak, valamint egyéb helyiségeinek bérbeadásából együttesen 87.057.212 Ft-os összeg folyt be, mely a költségvetés jelentős bevételét képezi.

A strandok bevételét a kedvező nyári időjárás miatt az eredeti előirányzatnál 8 millió Ft-tal teljesítettük túl.

A működési bevételek között jelenik meg a könyvtári, piaci, temetői és a képújság szolgáltatásainak díjai.

A továbbszámlázott szolgáltatásokon a bérbe adott egységek víz és áramdíja jelentkezik.

**Felhalmozási bevételek**

A korábban eladott ingatlanok törlesztő részletére 598.146 Ft került befizetésre.

**Működési célú átvett pénzeszközök**

Helyi támogatásként nyújtott kölcsönök törlesztése jelenik meg, a befolyt összeg 640.717 Ft.

**Felhalmozási célú átvett pénzeszközök**

Szolnoki Szakképzési Centrum diákjai Révfülöpön töltötték a gyakorlati idejüket. A diákoknak fizetett illetmények és járulékok összegét 842.624 Ft-ot az iskola átadta az Önkormányzatnak.

**Finanszírozási bevételek**

Az előző évi költségvetési pénzmaradvány igénybevétele 209.125.406 Ft volt.

**Kiadások alakulása**

Révfülöp Nagyközség Önkormányzata 2019. évi kiadása 469.594.406 Ft *(5.6. melléklet)* volt, melynek jelentős részét a dologi kiadások tették ki.

**Személyi juttatások**

A személyi juttatások 94 %-ra teljesültek. Év elején minden dolgozóra kiterjedő béremelés nem volt, csak a kötelező minimálbér emelés és garantált bér emelés miatti változás. Az adójogszabályok változása miatt az alacsonyabb jövedelmű dolgozók továbbra is bérkompenzációban részesülnek, amelyhez központi támogatást kapott az Önkormányzat.

A közfoglalkoztatás keretében átlagosan 2 fő volt foglalkoztatva.

**Dologi kiadások**

Az Önkormányzat dologi kiadásai 69,6%-ra teljesültek. Az intézmények zavartalan működése biztosított volt, a szezon előtti, illetve a nyári karbantartások megtörténtek.

**Ellátottak pénzbeli juttatásai**

Szociális támogatásra, átmeneti segélyezésre, szülési-, temetési-, iskola kezdési támogatásra 4.213.100 Ft-ot fordított az Önkormányzat A települési támogatások közül az iskola kezdési támogatás jelentős összegű volt, segítve településünk gyermekes családjait.

**Egyéb működési célú kiadások**

Működési célú pénzeszköz átadásként a háziorvosi szolgálat és hétvégi orvosi ügyelet támogatása a tervezett mértékben megvalósult.

Egyéb civil szervezeteket 1.080.000 Ft-tal támogatott az Önkormányzat, a Sportegyesület 2.000.000 Ft támogatást kapott.

A Közös Önkormányzati Hivatal igazgatási feladatainak ellátásához való hozzájárulás 19.131.258 Ft volt, az önálló óvodai társulás részére fizetett hozzájárulás 53.719.922 Ft volt. A szociális feladatok ellátásához 1.169.455 Ft-ot adott át az Önkormányzat.

A lakossági víz és csatornaszolgáltatás támogatási összegét 6.737.800 Ft-ot az üzemeltető DRV-nek adta át az Önkormányzat

**Beruházások, felújítások**

A községgazdálkodáshoz beszerzésre került egy MTD fűnyíró traktor, fűkaszák és egy mobilgarázs.

Elmib részvény vásárlására 648.000 Ft-ot fordított az Önkormányzat.

A Védőnői Szolgálat részére egy Auditest szűrőaudiometer került beszerzésre ezzel is segítve az ellátást.

A Császtai strandon átadásra került a gyermekpancsoló. A strandokra két strandlépcső került beszerezésre.

A Révfülöp Iskola homlokzati felújítása is megvalósult pályázati pénzből. Az orvosi szolgálati lakás felújításra került.

A 2019-as évben megkezdődtek az elkövetkezendő években megvalósítandó beruházások előmunkálatai:

* a Vitroláskikötő valamint a Többfunkciós közösségi színtér tervezési munkálatai.

Pénzkészlet változása

Az önkormányzat 2019. december 31-i pénzkészlete 107.440.234 Ft

Vagyoni helyzet alakulása

Az önkormányzati vagyon elemek (tárgyi eszközök, ingatlanok, immateriális javak, gépek, berendezések) nyitó értéke 2019-ben: 2.630.149.916 Ft volt, záró értéke:2.617.200.763 Ft.

Pénzeszköz állományunk 20.131.328 forinttal növekedett.

Összességében elmondható, hogy az önkormányzati gazdálkodás egyensúlyban, a kötelező feladatok ellátása biztosított volt.

Önkormányzatunk 2019. évben sikeresen és eredményesen gazdálkodott a rendelkezésre álló erőforrásokkal, és megfelelő tartalékokkal lépett át a 2020. évbe.

INDOKOLÁS

Az államháztartásról szóló 2011. évi CXCV. törvény az előterjesztés elején idézett rendelkezései alapján a vagyonról és a költségvetés végrehajtásáról a számviteli jogszabályok szerinti éves költségvetési beszámolót kell készíteni. A zárszámadást a Képviselő-testület rendelettel állapítja meg. A zárszámadás megalkotásának kötelezettsége nem csak az államháztartási törvényben, hanem az Alaptörvényben és a Magyarország helyi önkormányzatairól szóló törtvényben is szabályozott.

A költségvetés megalkotásának kötelezettsége rendeleti formában magasabb szintű jogszabályi rendelkezésnek való megfelelés érdekében szükséges.

Az államháztartási törvény, valamint annak végrehajtási rendelete a zárszámadás tartalmi elemeit szabályozza, így ezek a rendelet tervezet összeállításának alapjai.

Az 1. § a rendelet hatályát, a 2. § a fő összeget határozza meg. A 3. § a mellékletek meghatározását tartalmazza.

A 4. § a rendelet hatályba lépéséről, az 5. § az előző évi zárszámadás hatályon kívül helyezéséről szól.

A rendelet mellékletei az alábbiak szerint épülnek fel:

1. költségvetés összevont mérlegét az 1. melléklet;
2. a befolyt bevételeket a 2. melléklet;
3. a bevételeket jogcímenkénti bontásban a 3. melléklet;
4. a bevételek feladatonkénti bontását a 4. melléklet;
5. a teljesített kiadások alakulását a 5 melléklet;
6. a kiadások feladatonkénti bontását a 6 melléklet;
7. az önkormányzat felhalmozási kiadásait a 7. melléklet;
8. a működési bevételek és kiadások alakulását a 8. melléklet;
9. a felhalmozási bevételek és kiadások alakulását a 9. melléklet;
10. az önkormányzat vagyonának kimutatását a 10. melléklet;
11. az önkormányzat pénzmaradvány kimutatását a 11. melléklet;
12. az önkormányzat eredmény kimutatását a 12. melléklet
13. adatszolgáltatás a személyi juttatások és a foglalkoztatottak összetételéről a 13.melléklet
14. kimutatás az immateriális javak, tárgyi eszközök állományának alakulásáról a 14.melléklet

tartalmazza.

ELŐZETES HATÁSVIZSGÁLAT

a jogalkotásról szóló 2010. évi CXXX. törvény 17. §-a alapján

A tervezett jogszabályvárható következményei

Társadalmi hatása: nincs

Gazdasági hatása: nincs

Költségvetés hatásai: nincs

Környezeti következmények: nincs

Egészségügyi következmények: nincs

Adminisztratív terheket befolyásoló hatás: nincs

A jogszabály megalkotásának szükségessége: jogszabályi kötelezettség

A jogalkotás elmaradásának várható következményei: jogszabálysértés

A jogszabály alkalmazásához szükséges személyi,

szervezeti, tárgyi és pénzügyi feltételek:A tervezet elfogadása esetén a rendelet alkalmazása jelenlegihez képest többlet személyi, szervezeti, tárgyi és pénzügyi feltételt nem igényel.

**Tájékoztatási kötelezettség:**

Az államháztartásról szóló 2011. évi CXCV. törvény (a továbbiakban: Áht.) 91. § (2) bekezdése alapján a zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:

„(2) A zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:

*a)* a 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,

*b)* a helyi önkormányzat adósságának állományát lejárat, a Gst. 8. § (2) bekezdés szerinti adósságot keletkeztető ügyletek, bel- és külföldi irányú kötelezettségek szerinti bontásban,

*c)* a vagyonkimutatást, és

*d)* a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.”

***24. § (4) bekezdés:***

„4) A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

*a)* a helyi önkormányzat költségvetési mérlegét közgazdasági tagolásban, előirányzat felhasználási tervét,

*b)* a többéves kihatással járó döntések számszerűsítését évenkénti bontásban és összesítve,

*c)* a közvetett támogatásokat - így különösen adóelengedéseket, adókedvezményeket - tartalmazó kimutatást, és

*d)* a 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.”

**29/A. §**

„A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg

*a)* a Gst. 45. § (1) bekezdés *a)* pontjában kapott felhatalmazás alapján kiadott jogszabályban meghatározottak szerinti saját bevételeinek és

*b)* a Gst. 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.”

Az Önkormányzat adósságállománya 2019. évben 0. Ft.

Az Önkormányzat hitelkerettel nem rendelkezik.

Az Önkormányzat tartós részesedéseinek kimutatását az 1.számú melléklet tartalmazza, tulajdonában gazdálkodó szervezet nincs.

Az Önkormányzat által biztosított közvetett támogatások:

1.Az építményadó vonatkozásában Révfülöp Nagyközség Önkormányzata Képviselő-testülete a helyi adókról szóló 3/2018. (II.20.)számúrendelet 2. §-a alapján:

*Adómentesség*

A helyi adókról szóló 1990. évi C. tv. 13.§-ában felsoroltakon túl mentes az adó alól:

(5) Mentes az építményadó alól:

1. a lakás hasznos alapterületének 70 %-a;
2. az életvitelszerű tartózkodásra szolgáló új építésű lakás a használatbavételi engedélykiadásától számított 10 évig;
3. az építményhez tartozó fedett és három oldalról zárt külső tartózkodók és a fedett terasz,tornác;
4. a lakáshoz tartozó gépjárműtároló hasznos alapterületéből 18 m2;e) a külterületi épület hasznos alapterületének 10 %-a.

(6) Az (5) bekezdés a) pontjában foglalt mentesség nem vonatkozik az üdülési célra szolgálólakásra.

(7) Az (5) bekezdés nem alkalmazható a vállalkozó üzleti célt szolgáló épülete, épületrésze utáni építményadó megállapítása során

*Adókedvezmény*

Az adóhátralék engedése, vagy mérséklése iránti méltányossági kérelmek elbírálása a jegyző, mint önkormányzati adóhatóság jogkörébe tartozik.

1. A telekadó vonatkozásában Révfülöp Nagyközség Önkormányzata Képviselő-testülete a helyi adókról szóló 3/2018. (II.20.)számúrendelet 3 §-a alapján :

*Adómentesség*

A Htv. 19.§-ában felsoroltakon túl mentes az adó alól:

1. az a telek, melyre építési engedély került kiadásra vagy amelyen egyszerű bejelentéshez kötött építési tevékenységet folytatnak, az építési engedély jogerőre emelkedését vagy véglegessé válását vagy az egyszerű bejelentéshez kötött építési tevékenység bejelentésénekmegtörténtét követő év első napjától számított 4 évig;
2. a beépített belterületi ingatlan alapterületéből 2000 m2.

A kedvezmények összegét az előterjesztés 3. számú melléklete tartalmazza.

Pénzeszközök változása:

A költségvetési támogatásokat az Ávr mellékletben előírt ütemezésben kapta meg az Önkormányzat. A helyi adó befizetése nagyobb részben március és szeptember hónapban történt, idegenforgalmi és iparűzési adó ettől eltérő időpontban is folyt be. A bérleti díjak és a strandbevételek a nyári hónapokban realizálódtak.

A kiadási oldal tekintetében a működési kiadások, valamint a működési célú pénzeszköz átadások esetében is - az év egészében - havonta közel azonos összeggel terveztünk. Ezen kiadások ugyanis nagyrészt havi rendszerességgel előfordulnak, illetve felmerülésük időpontja bizonytalan.

A pénzeszközök változását bemutató ütemtervet a jelen előterjesztéshez csatolt táblázat tartalmazza.

Az Önkormányzat költségvetési mérlege – a korábbi évek gyakorlatának megfelelően a költségvetési rendeletbe került beépítésre. A mérleg tartalmazza a megállapított bevételi főösszeg jogcím-csoportonkénti részletezését, valamint a megállapított kiadási főösszeg részletezését kiemelt előirányzatonként.

Az Önkormányzatnak jelenleg többéves kihatással, anyagi kötelezettséggel járó döntése nincs.

A költségvetési évet követő három év tervezett előirányzatainak keretszámai főbb csoportokban

**ADÓSSÁGOT KELETKEZTETŐ ÜGYLETEK**

|  |  |  |  |  |
| --- | --- | --- | --- | --- |
| Kötelezettség | 2019.év | 2020.év | 2021.év | 2022.év |
|  |  |  |  |  |
| Összesen: | 0 | 0 | 0 | 0 |

**SAJÁT BEVÉTELEK**

 Ft

|  |  |  |  |  |
| --- | --- | --- | --- | --- |
| **Megnevezés** | **2019. év** | **2020. év** | **2021. év** | **2022. év** |
| Helyi adók | 150.597.577 | 140.000.000 | 140.000.000 | 140.000.000 |
| Önk. vagyon és vagyoni ért. jog értékesítéséből származó bevétel |  |  |  |  |
| Önkormányzati ingatlan bérleti díj | 68.251.869 | 80.000.000 | 80.000.000 | 80.000.000 |
| Szolgáltatás ellenértéke | 33.842.703 | 30.000.000 | 30.000.000 | 30.000.000 |
| Bírság, pótlék, díjbevétel | 637.010 | 500.000 | 500.000 | 500.000 |
| **Összesen:** | **253.329.159** | **250.500.000** | **250.500.000** | **250.500.000** |

**ADÓSSÁGOT KELETKEZTETŐ ÜGYLETEK**

**ÉS**

**SAJÁT BEVÉTELEK**

**ÖSSZEVETÉSE**

 Ft

|  |  |  |  |  |
| --- | --- | --- | --- | --- |
| Megnevezés | **2019. év** | **2020.év** | **2021. év** | **2022. év** |
| Saját bevétel 50 %-a | 126.664.579 | 125.250.000 | 125.250.000 | 125.250.000 |
| Adósságot keletkeztető ügyletből származó fizetési kötelezettség | 0 | 0 | 0 | 0 |
| Saját bevétel 50 %-a és az adósságot keletkeztető ügyletből származó fizetési kötelezettségek különbsége | 126.664.579 | 125.250.000 | 125.250.000 | 125.250.000 |

Révfülöp, 2020. június …………

 Kondor Géza

 polgármester